XV pasaulio futbolo čempionatas
XV pasaulio futbolo čempionatas vyko 1994 metų birželio 17 d.– liepos 17 d. Jungtinėse Valstijose (Bostonas, Čikaga, Dalasas, Detroitas, Los Andželas, Niujorkas, Orlandas, San Franciskas, Vašingtonas). Į finalinį turnyrą pateko 24 komandos, suskirstytos į 6 grupes. Finaliniame turnyre už pergalę buvo skiriami ne 2, kaip anksčiau, o 3 taškai. Čempione ketvirtą kartą tapo Brazilija. Pirmąkart pasaulio čempionas išaiškėjo tik po 11 metrų baudinių serijos.